Lav et referat af nedenstående tekst:

Tekst:
Er man glad for specialøl, og har man været vant til at kunne få sine favoritter blandt udvalget i Prima Beer på Brotorv i Hobro, kan man meget vel være nødt til at se sig om efter et andet sted at handle. Prima Beer er nemlig lukket, fordi selskabet bag er under konkursbehandling. Det skriver ejerne, Søren Kejser og Frank Sørensen, på butikkens Facebook-side fredag. - Kære kunder og venner af vores hus. Det er med beklagelse, at vi må meddele jer, at vi er gået konkurs den 20/6. De to ejere, Søren og Frank, skal lige sunde sig ovenpå dette, så vi kan ikke sige, hvad der kommer til at ske. Hvis I har nogle spørgsmål eller noget I gerne vil vide, kan I henvende jer til kuratoren, som står på billedet, står der i opslaget. Sammen kedelige melding kan man læse i vinduet ind til butikslokalet på Brotorv. Kurator i sagen er advokatfirmaet Kühnel, som de næste uger skal forsøge at sælge dele af Prima Beer A/S.

Referat:
Butikken Prima Beer på Brotorv i Hobro må dreje nøglen efter konkurs.